kardosdrur/scandi-wiki huggingface dataset:
Rodrigo Muñoz

Rodrigo Martín Muñoz Salomón  (født 22. januar 1982 i Montevideo, Uruguay) er en uruguayansk fodboldspiller (målmand). Han spiller hos Club Libertad i Paraguay. Tidligere har han blandt andet spillet for den uruguayanske storklub Nacional.

Muñoz har (pr. april 2018) endnu ikke debuteret Uruguays landshold. Ikke desto mindre blev han af landstræner Óscar Tabárez udtaget til den uruguayanske trup til VM 2014 i Brasilien.

Eksterne henvisninger 

Fodboldspillere fra Uruguay
Fodboldspillere fra Club Nacional de Football
Deltagere ved verdensmesterskabet i fodbold 2014
Personer fra Montevideo
Huset Valois

Huset Valois regerede i Frankrig mellem 1328 og 1589.

Oprindelse 
Valois-slægten nedstammer fra grev Karl af Valois, der var søn af kong Filip 3. den Dristige af Frankrig og sønnesøn af kong Ludvig den Hellige (Ludvig den 9. af Frankrig).

Slægtens første konge var Filip 6. den heldige, der var søn af Karl af Valois. Han blev afløst af Johan 2. af Frankrig, der var sønnesøn af Karl af Valois.

Hundredårskrigen 
Edvard 3. af England var dattersøn af kong Filip 4. den Smukke af Frankrig. Hans krav på den franske trone var med til at udløse Hundredårskrigen, der varede fra 1337 til 1453.

Da Valois-slægten kom på den franske trone, gik personalunionen mellem Frankrig og Navarra i opløsning. Denne union blev først genoprettet, da Huset Valois uddøde i 1589.

Hovedlinjen (1328-1498) 
 1328-1350: Filip 6. den heldige
 1350-1364: Johan 2. af Frankrig den Gode
 1364-1380: Karl 5. af Frankrig den vise
 1380-1422: Karl 6. af Frankrig den gale
 Ludvig 1. af Anjou (regent for Karl 6.) 1380-1382
 1422-1461: Karl 7. af Frankrig den sejrrige
 1461-1483: Ludvig 11. af Frankrig
 1483-1498: Karl 8. af Frankrig den affable 1483-1498
 Anne af Beaujeu (regent for Karl 8.) 1483-1484

Huset Valois (Orléans-grenen) (1498–1515) 
 1498-1515: Ludvig 12.

Huset Valois (Angoulême-grenen) (1515–1589) 
 1515-1547: Frans 1.
 1547-1559: Henrik 2.
 1559-1560: Frans 2.
 1560-1574: Karl 9.
 (Katarina af Medici (regerede for Karl 9. 1560-1563)
 1574–1589: Henrik 3. (Konge af Polen og Storfyrste af Litauen, 1573 – 1574)
Oscar Tabárez

Óscar Wáshington Tabárez Silva (født 3. marts 1947 i Montevideo, Uruguay) er en tidligere uruguaynsk fodboldspiller og nuværende -træner, der (pr. juni 2018) står i spidsen for Uruguays landshold. Han har bestredet posten siden 2006, og var også landstræner i perioden 1988-1990.

Under Tabárez' ledelse nåede uruguayanerne semifinalerne ved både VM i 2010 i Sydafrika og Confederations Cup 2013 i Brasilien, ligesom han førte holdet til guld ved Copa América 2011.

Som aktiv spillede Tabárez primært for mindre klubber. I løbet af sin trænerkarriere, som startede i 1980 har han udover Uruguays landshold også stået i spidsen for blandt andet Boca Juniors, Peñarol, AC Milan og Vélez Sársfield.

Referencer

Eksterne henvisninger 

 Profil på footballdatabase.eu

Fodboldspillere fra Uruguay
Fodboldtrænere fra Uruguay
Fodboldtrænere fra AC Milan
Fodboldtrænere fra Club Atlético Boca Juniors
Personer fra Montevideo
Shkodran Mustafi

Shkodran Mustafi (født 17. april 1992 i Bad Hersfeld, Tyskland) er en tysk fodboldspiller (midterforsvarer) Han spiller hos Schalke 04 i den tyske Bundesliga. Shkodran's familie stammer fra Nordmakedonien og de er etniske albanere.

Mustafi startede sin seniorkarriere hos Everton i England, hvor han også havde spillet som ungdomsspiller. Han spillede sin eneste kamp for klubben den 17. december 2009 i en Europa League kamp mod BATE Borisov.

I 2012 skiftede Mustafi til Sampdoria i Italien. Her var han tilknyttet de følgende to sæsoner, og spillede i 2013-14 31 Serie A-kampe for klubben. I sommeren 2014 skiftede han til spanske Valencia, men er i sommertransfervinduet 2016 skiftet til Arsenal for 260.570.000 kr.

Landshold 
Mustafi står (pr. august 2015) noteret for 8 kampe for Tysklands landshold, som han debuterede for 13. maj 2014 i en venskabskamp mod Polen. Han var en del af landets trup til VM i 2014 i Brasilien. Han var en del af den tyske trup til VM i 2014 i Brasilien, hvor tyskerne vandt guld. Han var også med til EM i 2016 i Frankrig, hvor han scorede 1 mål (med hovedet)

Referencer

Eksterne henvisninger 

 Soccerway.com spillerinfo
 DFB.de spillerinfo 

Fodboldspillere fra Tyskland
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Fodboldspillere fra Everton F.C.
Fodboldspillere fra UC Sampdoria
Fodboldspillere fra Valencia CF
Verdensmestre i fodbold
Ioannis Maniatis

Ioannis "Giannis" Maniatis (Græsk: Γιάννης Μανιάτης, født 12. oktober 1986 i Livadia, Grækenland) er en græsk fodboldspiller (defensiv midtbane/(højre back), der spiller for Alanyaspor i Tyrkiet.

Maniatis står (pr. april 2018) noteret for 50 kampe og én scoring for Grækenlands landshold, som han debuterede for 11. august 2010 i en venskabskamp mod Serbien. Han repræsenterede sit land ved både EM i 2012 og VM i 2014.

Referencer

Eksterne henvisninger 

Fodboldspillere fra Grækenland
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra Olympiakos
Fodboldspillere fra Standard Liège
Kostas Manolas

Konstantinos "Kostas" Manolas (Græsk: Κωνσταντίνος "Κώστας" Μανωλάς, født 14. juni 1991 på Naxos, Grækenland) er en græsk fodboldspiller (midterforsvarer), der spiller for SSC Napoli i den italienske Serie A.

Manolas står (pr. april 2018) noteret for 34 kampe for Grækenlands landshold, som han debuterede for 6. februar 2013 i en venskabskamp mod Schweiz. Han repræsenterede sit land ved VM i 2014 i Brasilien.

Referencer

Eksterne henvisninger 

Fodboldspillere fra Grækenland
Deltagere ved verdensmesterskabet i fodbold 2014
Fodboldspillere fra AEK Athen
Fodboldspillere fra Olympiakos
Fodboldspillere fra AS Roma
Panagiotis Kone

Panagiotis Giorgios Kone (Græsk: Παναγιώτης Γεώργιος Κονέ, født 26. juli 1987 i Tirana, Albanien) er en albansk født græsk fodboldspiller (offensiv midtbane/kantspiller). Han spiller for AEK Athen, udlejet fra Udinese.

Kone står (pr. april 2018) noteret for 28 kampe og to scoringer for Grækenlands landshold, som han debuterede for 17. november 2010 i en venskabskamp mod Østrig. Han repræsenterede sit land ved VM i 2014 i Brasilien.

Referencer

Eksterne henvisninger 

Fodboldspillere fra Grækenland
Fodboldspillere fra AEK Athen
Fodboldspillere fra Brescia Calcio
Fodboldspillere fra Bologna FC
Fodboldspillere fra Granada CF
Fodboldspillere fra Udinese Calcio
Personer fra Tirana
Okra

Okra (Abelmoschus esculentus) er en art i Katost-familien. Det er en årlig eller flerårig urt med oprindelse i tropisk Afrika.

Tidligere placeret i slægten hibiscus, hvorfor du nogle gange støder på den med dets synonym navn Hibiscus esculentus.

Katost-familien
Kenneth Young

Kenneth Young (11. november 1955 i Invercargill New Zealand) er en newzealandsk komponist, dirigent og lærer og tubaist.

Young studerede komposition og direktion på University of Canterbury og University of Auckland. Han hører til de ledende newzelanske komponister. Han har skrevet tre symfonier, orkesterværker, klaverstykker, koncerter for forskellige instrumenter etc.

Han har undervist på New Zealand school of Music og Victoria University of Wellington fra 1988.

Kenneth Young har dirigeret New Zealand Symphony Orchestra, Auckland Philharmonia Orchestra og Tasmanian Symphony Orchestra.

Han har som dirigent specialiseret sig i newzealandske og australske værker af komponister såsom David Farquhar, Edwin Carr og Anthony Ritchie.

Udvalgte værker 

 Symfoni nr. 1 (1998) - for orkester
 Symfoni nr. 2 (2004) - for orkester
 Symfoni nr. 3 (2014) - for orkester
 Sinfonietta (1983) - for orkester
 "Husk" (2008) - for violin og orkester
 "Til minde om David Farquhar" (2007) - for messingblæserorkester

Eksterne henvisninger 
 Om Kenneth Young på sounz.org.nz

Komponister fra New Zealand
Dirigenter
Lærere
Konstantinos Mitroglou

Konstantinos Mitroglou (græsk: Κωνσταντίνος Μήτρογλου, født 12. marts 1988 i Kavala, Grækenland) er en græsk fodboldspiller (angriber), der spiller for Galatasaray SK i Tyrkiet.

Karriere 
Mitroglou startede sin seniorkarriere i tysk fodbold hos Borussia Mönchengladbach, hvor han også havde spillet som ungdomsspiller. I 2007 rejste han hjem til den græske storklub Olympiakos, hvor han var med til at vinde fire græske mesterskaber.

Fulham F.C. 
Den 31. januar 2014 blev Mitroglou solgt for 12 millioner britiske pund til Fulham i den engelske Premier League.

Olympiakos F.C. (leje) 
Mitroglou vendte tilbage til Olympiakos den 31. august 2014 på et sæsonlangt lån. Han fik sin debut den 13. september, da han blev skiftet ind i stedet for Dimitris Diamantakos i det 55. minut i 3-0-sejren over OFI Crete. Tre dage senere scorede han sejrsmålet i 3-2-sejen over Atlético Madrid i gruppespillet i Champions League.

S.L. Benfica (leje) 
Mitroglou skrev den 6. august 2015 under på en kontrakt gældende for resten af sæsonen med de portugisiske mestre, Benfica. Han fik sin debut tre dage senere, da han blev skiftet ind i stedet for Andreas Samaris 18 minutter før tid i 0-1-nederlaget til Sporting CP i Supertaça Cândido de Oliveira 2015 på Estádio Municipal de Aveiro. I sæsonens første kamp i Primeira Liga fik Mitroglou sin debut i ligaen imod Estoril, hvor han desuden scorede i 4-0-sejen på Estádio da Luz.

International karriere 
Mitroglou står (pr. april 2018) noteret for 59 kampe og 16 scoringer for det græske landshold, som han debuterede for 14. november 2009 i en VM-kvalifikationskamp på hjemmebane mod Ukraine. Han repræsenterede sit land ved både EM i 2012 og VM i 2014.

Referencer

Eksterne henvisninger 

Fodboldspillere fra Grækenland
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra Borussia Mönchengladbach
Fodboldspillere fra Olympiakos
Fodboldspillere fra Fulham F.C.
Fodboldspillere fra Olympique Marseille
Chakra

Chakra (fra sanskrit cakraṃ चक्रं; fonetisk udtale «chukr»; pali chakka; tibetansk khorlo; malaysisk cakera) er et ord fra sanskrit som kan oversættes med hjul.

Chakra er et begreb som refererer til hjullignende hvirvler som, ifølge traditionel indisk medicin, skal ligge i kroppen på et æterisk plan.

Syv store chakra eller energicenter skal eksistere. Tilhængere af hinduisme og den moderne New Age tradition tror chakraerne påvirker kroppen både fysisk og mentalt.

New age
Alternativ behandling
Indiens kultur
Pseudovidenskab
Sanskrit
National Library of Australia

The National Library of Australia er den største reference bibliotek i Australien, det er ansvarlig i henhold til National Library Act for "at bevare og udvikle en national samling af bibliotekets materiale, herunder en omfattende samling af bibliotekets materiale vedrørende Australien og det australske folk." I 2012-2013, bestod National Library kollektionen af 6.496.772 genstande, og yderligere 15.506 meter manuskript materiale.

Referencer

Eksterne henvisninger 
 

Bygninger, konstruktioner og anlæg i Australien
Nationalbiblioteker
Loukas Vyntra

Loukas Vyntra (Græsk: Λουκάς Βύντρα, født 5. februar 1981 i Město Albrechtice, Tjekkoslovakiet) er en tjekkisk-født græsk fodboldspiller (forsvarer). Han spiller for Omonia på Cypern.

Vyntra har tidligere spillet ni år hos den græske storklub Panathinaikos, hvor han var med til at vinde to græske mesterskaber.

Landshold 

Vyntra står (pr. april 2018) noteret for 57 kampe for Grækenlands landshold, som han debuterede for 8. juni 2005 i en VM-kvalifikationskamp på hjemmebane mod Ukraine. Han har repræsenteret sit land ved OL i 2004, Confederations Cup 2005, EM i 2008, VM i 2010 og VM i 2014.

Referencer

Eksterne henvisninger 

Fodboldspillere fra Grækenland
Fodboldspillere fra Panathinaikos
Fodboldspillere fra Levante UD
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Stefanos Kapino

Stefanos Kapino (Græsk: Στέφανος Καπίνο, født 18. marts 1994 i Piræus, Grækenland) er en græsk fodboldspiller (målmand). Han spiller for Nottingham Forest i England, og har tidligere repræsenteret de to store Athen-klubber Panathinaikos og Olympiakos.

Kapino står (pr. marts 2018) noteret for ni kampe for Grækenlands landshold, som han som 17-årig debuterede for 15. november 2011 i en venskabskamp mod Rumænien. Han repræsenterede sit land ved VM i 2014 i Brasilien.

Referencer

Eksterne henvisninger 

Fodboldspillere fra Grækenland
Deltagere ved verdensmesterskabet i fodbold 2014
Fodboldspillere fra Panathinaikos
Fodboldspillere fra Olympiakos
Fodboldspillere fra Nottingham Forest F.C.
José Holebas

José Lloyd Holebas (Græsk: Χοσέ Λόυντ Χολέμπας, født 27. juni 1984 i Aschaffenburg, Vesttyskland) er en tyskfødt græsk fodboldspiller (venstre back/kant). Han spiller for Watford i den engelske liga. Han har tidligere spillet for blandet andet 1860 München og Olympiakos.

Holebas står (pr. marts 2018) noteret for 38 kampe og én scoring for Grækenlands landshold, som han debuterede for 11. november 2011 i en venskabskamp på hjemmebane mod Rusland. Han repræsenterede sit land ved både EM i 2012 og VM i 2014.

Referencer

Eksterne henvisninger 

Fodboldspillere fra Grækenland
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra 1860 München
Fodboldspillere fra Olympiakos
Fodboldspillere fra Watford F.C.
Andreas Samaris

Andreas Samaris (Græsk: Ανδρέας Σάμαρης, født 13. juni 1989 i Patras, Grækenland) er en græsk fodboldspiller (central midtbane). Han spiller for Benfica i Portugal.

Samaris står (pr. april 2018) noteret for 32 kampe for Grækenlands landshold, som han debuterede for 15. oktober 2013 i en VM-kvalifikationskamp på hjemmebane mod Liechtenstein. Han blev udtaget til landets trup til VM i 2014 i Brasilien.

Referencer

Eksterne henvisninger 

Fodboldspillere fra Grækenland
Deltagere ved verdensmesterskabet i fodbold 2014
Fodboldspillere fra Olympiakos
Fodboldspillere fra S.L. Benfica
Fernando Santos

Fernando Manuel Fernandes da Costa Santos (født 10. oktober 1954 i Lissabon, Portugal) er en tidligere portugisisk fodboldspiller og nuværende -træner, der siden 23. september 2014 har stået i spidsen for Portugals landshold. Han var dermed træner for holdet, da det vandt europamesterskaberne i 2016 i Frankrig.

Som aktiv spillede Santos for Marítimo og Estoril. I løbet af sin trænerkarriere, som startede i 1987, har han udover Grækenlands landshold også stået i spidsen for samtlige de tre største portugiske klubber, FC Porto, Benfica og Sporting Lissabon, ligesom han har trænet AEK Athen og Panathinaikos i Grækenland.

Referencer

Eksterne henvisninger 
 

Fodboldspillere fra Portugal
Fodboldtrænere fra Portugal
Fodboldtrænere fra Sporting Clube de Portugal
Personer fra Lissabon
Trænere for Grækenlands fodboldlandshold
Trænere for Portugals fodboldlandshold
Tine Louise Kortermand

Tine Louise Kortermand (født 1968) er en dansk video- lyd- og performancekunstner. Uddannet fra Det Fynske Kunstakademi. Modtager af Statens Kunstfonds Tonekunstudvalgs tre-årige  arbejdslegat i 2010. Tine Louise Kortermand arbejder i et blandingsfelt mellem kunst og musik. Hendes værker er en hybrid imellem elektro-akustisk musik, performance, filmisk videoinstallation og sfærisk sang på en bund af rå og poetisk støj. Hun arbejder med alternative stilmæssige sammen-sætninger; fra poetisk til råt, fra popkultur til det smalle nyskabende udtryk.

Eksterne henvisninger 
 værkeksempel
 Kunstnerens hjemmeside
 

Kunstnere fra Danmark
My Little Pony

My Little Pony () er et franchise af legetøj udviklet af Hasbro og designet af Bonnie Zacherle. Legetøjet, der kom til salg i 1983 primært rettet mod piger, består af små farverige plastik ponyer, blev populært i løbet af 1980'erne.

Legetøjet er blevet givet liv i animerede tv-serier, film og spil. My Little Pony er blevet relanceret af flere omgange siden sin begyndelse. Legetøjssamlere kalder disse relanceringer for generationer, hvor den første generation refererer til den første lancering i 83.

Alle My Little Pony legetøjs manke og hale, har syntetisk hår som kan børstes. På deres flank har ponyerne et tegn i form af et symbol. Udover de almindelige ponyer findes også fantasydyr såsom enhjørningsponyer, flyvende Pegasus-ponyer og søheste.

TV og film

Generation 1 
Fra 1984 til 1987 kørte tv-serien My Little Pony.

Den 6. august 1986 kom den animerede spillefilm My Little Pony: The Movie i biograferne i USA, med stemmer som Rhea Perlman, Madeline Kahn, Tony Randall og Danny DeVito. På dansk kaldt My little pony filmen og vist i biograferne den 9. oktober samme år.

I 1992 kom en anden tv-serie med titlen My Little Pony Tales, der dog ikke havde det samme design som den tidligere serie.

Generation 4 

My Little Pony: Friendship is Magic fra 2010 på dansk My Little Pony: Venskab er ren magi, er skabt af Lauren Faust. Både tegnestil og humor er lidt anderledes end de tidligere generationer. Serien har fået et udbredt ældre publikum, mænd og kvinder, som følger serien der kalder sig selv Bronies og / eller pegasisters. Fjerde generations-legetøjsserien blev lanceret med McDonalds' Happy Meal i slutningen af december 2011, der indeholdt hovedpersonerne fra tv-serien. Figurene blev også lanceret i USA marts-april 2014.

Litteratur 
 Summer Hayes (1. maj, 2008) The My Little Pony G1 Collector's Inventory: an unofficial full color illustrated collector's price guide to the first generation of MLP including all US ponies, playsets and accessories released before 1997 with a foreword by Dream Valley's Kim Shriner. Priced Nostalgia Press. 
 Summer Hayes (2007) The My Little Pony G3 Collector's Inventory: an unofficial full color illustrated guide to the third generation of MLP including all ponies, playsets and accessories from 2003 to the present. Priced Nostalgia Press. 
 Hillary DePiano (2005) The My Little Pony Collector's Inventory: A Complete Checklist of All US Ponies, Playsets and Accessories from 1981 to 1992. Priced Nostalgia Press. 
 Summer Hayes (2009) The My Little Pony 2007–2008 Collector's Inventory. Priced Nostalgia Press. 
 Debra L. Birge (2007) My Little Pony*r Around the World. Schiffer Publishing.

Referencer

Eksterne henvisninger 

 Hasbros' My Little Pony hjemmeside  
 

Legetøj
Fiktive dyr
Hasbro
Blovstrød IF

Blovstrød IF er en fodboldklub, der for tiden befinder sig i serie 2-rækken i DBUs turnering. Blovstrød IF har for nylig tilknyttet den tidligere professionelle fodboldspiller Kim Christensen som spillende træner.

Fodboldklubber under DBU København
IF
Gyldensteen Strand

Gyldensteen Strand er navnet på det gendannede naturområde omkring det tidligere Gyldensteen Inddæmmede Strand omgivet af en bræmme af strandenge eller rørskove. Området ligger øst for Bogense i Nordfyns Kommune. 

29. marts 2014 åbnede man digerne i et stort naturgenopretningsprojekt der gendanner en del af den tidligere fjord, en kystlagune på 214 ha og et en 144 ha stor ferskvandssø med rørskovsområder øst for det gamle nord-sydgående dige til Langø.

Gendannelsen 
Aage V. Jensen Naturfond opkøbte i 2011 616 ha i området, der også omfatter den vestlige del af Ore Inddæmmede Strand, der kaldes Reservatet, og fonden har stået for projektet, der er den største naturgenopretning på Fyn.

Formålet er at sikre og forbedre de nuværende naturværdier i området og genskabe et af Fyns vigtigste fugleområder og at give offentligheden mulighed for at opleve området. 
Man vil også undersøge konsekvenserne af klimabetingede stigninger i havvandstanden på naturområder og foretage videnskabelige undersøgelser af havets store biodiversitet i både det inddæmmede havområde og udenfor.

Der er anlagt stier og fugletårne, og et formidlingscenter: Naturrum Gyldensteen , med med udstillinger om områdets kultur og natur og tilbyde tørvejrsrum med borde, bænke og toiletter.

Genopretningen består af tre områder 
 Den Vestlige del der genskabes som et lavvandet fjordområde omkring den frilagte ø Lindholm, omgivet af smalle strandenge og rørskove foran nyanlagte diger
 Den østlige del, der forbliver bag dige, men uden pumpeafvanding som et fersk sø- og rørskovsområde.
 Reservatet i Ore Strand opretholdes som en mosaik af afgræssede enge, sumpe og søer med en generelt lidt højere vandstand end i dag.

Inddæmningen 
Gyldensteen Strand blev i 1871 inddæmmet for at dræne og opdyrke den gamle fjordbund – med henblik på høslæt og kvæggræsning i området. Man byggede diger mellem Store Stegø, Lindholm og Langø, man gravede en øst-vestgående hovedkanal og opførte to pumpemøller, hvoraf Stegø Mølle stadig står ved vestenden af området.

Naturbeskyttelse 
Hele området er en del af det store Natura 2000-område nr. 108 Æbelø, havet syd for og Nærå , og er både habitatområde, fuglebeskyttelsesområde og Ramsarområde. Den gendannede kystlagune er ligeledes oprettet som et vildtreservat på 228 ha, hvoraf de 209 ha er vandarealer., med forbud mod færdsel uden for de anlagte stier, og forbud mod jagt.

Eksterne kilder/henvisninger 

 Om Gyldensteen Strand på Aage V. Jensen Naturfonds websted
 Danmarks største oversvømmelse rammer Nordfyn lørdag b.dk, 28. marts 2014
 Naturgenopretning af Gyldensteen Strand VVM-redegørelse, miljøvurdering og Natura 2000-konsekvensvurdering  Aage V. Jensen Naturfond september 2011
 Udvikling i projekt overrasker forskere fra SDU Ole Holbech tv2fyn.dk 26. apr 2018

Lokaliteter i Nordfyns Kommune
Farvande i Danmark
Natura 2000-planer
Naturområder i Danmark
Naturgenopretning i Danmark
Vildtreservater i Danmark
Blerim Džemaili

Blerim Džemaili (, , født 12. april 1986 i Tetovo, Jugoslavien) er en schweizisk fodboldspiller (central midtbane), der stammer fra en albansk familie i det nuværende Makedonien. Han spiller for Bologna i Italien.

Džemaili startede sin seniorkarriere hos FC Zürich i den schweiziske liga. I 2007 skiftede han til Bolton Wanderers i den engelske Premier League. Opholdet her blev dog aldrig nogen succes, og året efter rejste han til Italien. Her spillede han først for Torino og siden Parma, inden han i 2011 skrev kontrakt med Napoli.

Landshold 

Džemaili står (pr. april 2018) noteret for 63 kampe og ni scoringer for det schweiziske landshold, som han debuterede for 1. marts 2006 i en venskabskamp på udebane mod Skotland. Han repræsenterede sit land ved både VM i 2006, VM i 2014, EM i 2016 og VM i 2018.

Referencer

Eksterne henvisninger 

Fodboldspillere fra Schweiz
Fodboldspillere fra FC Zürich
Fodboldspillere fra Bolton Wanderers F.C.
Fodboldspillere fra Torino FC
Fodboldspillere fra Parma FC
Fodboldspillere fra S.S.C. Napoli
Fodboldspillere fra Galatasaray SK
Fodboldspillere fra Genoa C.F.C.
Fodboldspillere fra Montreal Impact
Fodboldspillere fra Bologna FC
Deltagere ved verdensmesterskabet i fodbold 2006
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Frans 2.

Frans 2. (også Franz 2., Francis 2., François 2., Francesco 2., Francisco 2. og Ferenc 2.) kan henvise til flere regenter med dette navn:

 Frans 2. af Bretagne (1433–1488), hertug af Bretagne 1458–1488
 Frans 2. af Frankrig (1544–1560), konge af Frankrig 1559–1560
 Frans 2. Rákóczy (1676–1735), fyrste af Transsylavnien 1704–1711
 Frans 2. (Tysk-romerske rige) (1768–1835), kejser af det Tysk-romerske rige 1792–1806
 Frans 2. af Begge Sicilier (1836–1894), konge af Begge Sicilier 1859–1861

Se også 
 Frans